પશ્ચિમ બંગાળનાં મુખ્યમંત્રી મમતા બેનર્જી અને વડાપ્રધાન મોદી તથા બેનર્જી અને સૈન્ય બાદ હવે રાજ્યપાલ કેસરીનાથ ત્રિપાઠીએ આ વિવાદમાં ઝુંકાવ્યું છે. તેમણે કહ્યું કે મુખ્યમંત્રી જેવા પદ પર બેઠેલી વ્યક્તિએ આરોપ લગાવતા પહેલા વિચારી લેવું જોઇએ. સમગ્ર મુદ્દો શું છે તે અંગે યોગ્ય તપાસ કર્યા બાદ જ આરોપ લગાવવા જોઇએ. ભારતીય સૈન્ય પર ગમે તેવા આરોપો લગાવી તેને બદનામ કરવાનો પ્રયાસ ન કરવામાં આવવો જોઇએ.